எர்மன் சாமுவேல் பிளாக்

எர்மன் சாமுவேல் பிளாக் (Herman Samuel Bloch) (சூன் 15, 1912 – சூன் 16, 1990) ஒரு அமெரிக்க வேதியியலாளரும் மற்றும் கண்டுபிடிப்பாளரும் ஆவார். பிளாக், மோட்டார் வாகனங்களின் வெளியேற்றிகளில் இருந்து வரும் புகையிலிருந்து மாசுபடுத்திகளை நீக்கம் செய்யும் வினையூக்க மாற்றிக் கருவி ஒன்றைக் கண்டுபிடித்தார்.The New York Times:Obituaries:Herman S. Bloch, 78, Chemist and Inventor, Published: June 19, 1990 பிளாக் 270-இற்கும் மேற்பட்ட காப்புரிமங்களுக்கான கண்டுபிடிப்புகளுக்கு உரிமையானவர் ஆவார்.National Academies Press, V.87 1989 ஆம் ஆண்டில் பிளாக் வேதி முன்னோடி விருதினை (Chemical Pioneer Award)அமெரிக்க வேதியியலர் நிறுவனத்திடமிருந்து பெற்றார்.American Institute of Chemists:Chemical Pioneer Award Winners: இவர் பயன்பாட்டு வினைத்தாக்கவியலில் எர்னஸ்ட் ஜே. அவுட்ரி விருதினையும்  1974 ஆம் ஆண்டில், தொழில்முறை மற்றும் பொறியியல் வேதியியல் துறையில் எகர் வி.வின்னர்ஸ் விருதினையும் மற்றும் 1971 ஆம் ஆண்டில் ஜான்ஸ் ஹாப்கின்ஸ் பல்கலைக்கழகத்திடமிருந்து ரிச்சர்ட் ஜே. கோக்சு நினைவு விருது மற்றும் விரிவுரையாளர் தகுதி ஆகியவற்றையும் பெற்றார். பிளாக் தேசிய அறிவியல் கழகத்திற்கு 1975 ஆம் ஆண்டில் தேர்ந்தெடுக்கப்பட்டார்.

 வாழ்க்கை 
பிளாக், இலினொய், சிகாகோவில் பிறந்தார். இவரின் பெற்றோர் யுக்ரைனிய யூதர்கள் ஆவர்.Martin Harry Greenberg, The Jewish lists: physicists and generals, actors and writers, and hundreds of other lists of accomplished Jews, Schocken Books (1979), p. 113Abraham Scheinberg & Harry Cohen, American Jews: Their Lives and Achievements: A Contemporary Biographical Record, vol. 2, 
American Jewish Literary Foundation (1958), p. 784 ஆரோன் மற்றும் எஸ்தர் பிளாக் ஆகியோர் வேறுநாட்டிலிருந்து வந்து 
குடியேறியவர்கள் ஆவர். இவர் தனது இளங்கலை மற்றும் கரிம வேதியியலில் முனைவர் பட்டத்தை சிக்காகோ பல்கலைக்கழகத்திலிருந்து பெற்றார்.

 மேற்கோள்கள் 

வெளி இணைப்புகள்
James P. Shoffner, "Herman Samuel Bloch", Biographical Memoirs of the National Academy of Sciences (2005)

பகுப்பு:அமெரிக்க வேதியியலாளர்கள்
பகுப்பு:1912 பிறப்புகள்
பகுப்பு:1990 இறப்புகள்
பகுப்பு:வேதியியலாளர்கள்